Publication: Magyar Közlöny
Issue: MK-2006-12 (Year: 2006, Number: 12)
Era: 2004-2010
Section: 1999. évi LXXVI. törvény (Szjt.) 77. § (1) és (3) bekezdéseiben, valamint a 90. § (1) bekezdésében foglalt rendelkezések alapján, az alábbiak szerint állapítja meg a kereskedelmi célból kiadott hangfelvételnek vagy az arról készült
Paragraph Index: 727

2. A felhasználás egyéb feltételei 2.1. A felhasználás részletes feltételeirõl az MSZSZ-EJI és a MAHASZ, illetve a felhasználók szerzõdésben állapodnak meg. 2.2. Ha a felhasználás részletes feltételeirõl szóló szerzõdés másként nem rendelkezik, a felhasználó adatot köteles szolgáltatni az 1.1–1.3. pontokban meghatározott jogdíj megfizetésének alapjául szolgáló bevételeirõl, továbbá a nyilvánossághoz közvetített hangfelvételekrõl. A hangfelvételekrõl a következõ adatokat kell közölni: a hangfelvétel címét, elõadójának nevét, kiadójának nevét, ideértve azt az ún. „label” nevet is, amely alatt a hangfelvétel megjelent, valamint a kiadás évét. A nyilvánossághoz közvetített hangfelvételekre vonatkozó adatszolgáltatásnak digitális formátumban kell eleget tenni. 2.3. Ha a felhasználás részletes feltételeirõl szóló szerzõdés másként nem rendelkezik, az MSZSZ-EJI és a MAHASZ a jogdíjelszámolás alapjául szolgáló adatokat, valamint a hangfelvételek felhasználásának módját és mértékét a helyszínen ellenõrizheti. 2.4. Ha a felhasználás részletes feltételeirõl szóló szerzõdés másként nem rendelkezik, a jelen díjszabás szerinti jogdíj és adatszolgáltatás naptári negyedévenként, a negyedévet követõ hónap 15. napjáig esedékes. Amennyiben az (egyszerûsített) éves beszámoló készítésére kötelezett felhasználó a jelen pontban meghatározott idõpontig nem teljesíti a jogdíj megfizetésének alapjául szolgáló bevételeirõl adatszolgáltatási kötelezettségét, úgy az ellenkezõ bizonyításáig a jogdíjszámítás alapjának a felhasználó tárgyévi, ha ez még nem áll rendelkezésre, a tárgyévet megelõzõ évi (egyszerûsített) eredménykimutatása szerinti értékesítés nettó árbevételének idõarányos részét kell tekinteni. Ha az (egyszerûsített) éves beszámolóból más nem következik, a felhasználó bevételeit az 1.4. pont szerinti reklám- és szponzorációs bevételnek kell tekinteni. 2.5. Amennyiben a felhasználó – az MSZSZ-EJI, illetve a MAHASZ felelõsségi körén kívül esõ okból – csak felhasználási tevékenysége megkezdésének idõpontját követõen köti meg a felhasználás részletes feltételeirõl szóló szerzõdést az MSZSZ-EJI-vel és a MAHASZ-szal, a felhasználás megkezdése és a szerzõdés hatálybalépése közötti idõszakra a jelen jogdíjközlemény rendelkezéseit eltérés nélkül kell alkalmazni.

Source: https://magyarkozlony.hu/hivatalos-lapok/03ec23e4e3daa07d298146c87709e8d29feab050/dokumentumok/14a19751054d0b5a76d9da31346f79041991f574/letoltes